b'\n_START_ARTICLE_\nCramerjevo pravilo\n_START_PARAGRAPH_\nCramerjevo pravilo se uporablja v linearni algebri za re\xc5\xa1evanje sistema linearnih ena\xc4\x8db, ki vsebuje toliko ena\xc4\x8db kot je v sistemu neznank. Pravilo je uporabno samo, \xc4\x8de obstoja ena re\xc5\xa1itev._NEWLINE_Imenuje se po \xc5\xa1vicarskem matematiku Gabrielu Cramerju (1704 \xe2\x80\x93 1752), ki ga je objavil leta 1750._NEWLINE_Uporabljamo ga lahko tudi za druge vrste \xc5\xa1tevil (obsege) in ne samo za realna \xc5\xa1tevila. Pravilo je neprimerno za uporabo pri sistemih z ve\xc4\x8djim \xc5\xa1tevilom neznank. Za tak\xc5\xa1ne primere je bolj\xc5\xa1e, \xc4\x8de uporabimo katero izmed drugih metod re\xc5\xa1evanja sistema linearnih ena\xc4\x8db (npr. Gaussova eliminacijska metoda).'